

[image: ]


Anunci de l’Ajuntament de Vilablareix de convocatòria de subvencions destinades a entitats i/o associacions de Vilablareix. 


Extracte de l'acord de la Junta de Govern Local de l'Ajuntament de Vilablareix de 7 de maig de 2026, de convocatòria de subvencions destinades a entitats i/o associacions de Vilablareix, en règim de concurrència competitiva.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar a la Base de Dades Nacional de Subvencions

Primer.- Objecte de la convocatòria
Subvencions destinades a fomentar els projectes i/o activitats d’interès públic o social que desenvolupen les entitats o associacions cíviques, solidàries, educatives, juvenils, esportives i/o culturals del municipi de Vilablariex.

Segon.- Crèdit pressupostari i import
El pressupost màxim que es destinarà per a la concessió de les subvencions regulades en la
present convocatòria serà de 35.000 euros amb càrrec a l'aplicació pressupostària núm. 341.48000 Subvencions entitats del pressupost 2026.

Tercer.- Destinataris
Podran optar a aquests ajuts les entitats o associacions que reuneixin els requisits següents:

-Que siguin entitats sens ànim de lucre i trobar-se legalment constituïdes com a entitats o associacions al Registre d’Associacions de la Generalitat de Catalunya. En el cas de les entitats o associacions esportives cal que estiguin inscrites a la Direcció General de l’Esport de la Generalitat de Catalunya.
-Que siguin entitats inscrites al Registre d’entitats de l’Ajuntament de Vilablareix.
-Que tinguin la seu social al municipi i el seu àmbit d’actuació al terme municipal de Vilablareix. 
-Disposar de mitjans i capacitat suficient per a la realització dels projectes objectes dels presents ajuts i garantir el compliment dels objectius previstos en els mateixos. 
-Que no es trobin en cap dels supòsits que impedeixen tenir la consideració de beneficiaris, d’acord amb el que s’estableix a l’article 13.2 de la Llei 38/2003 de 17 de novembre, general de subvencions. Estar al corrent de les seves obligacions tributàries, amb la Seguretat Social i l’Ajuntament de Vilablareix, o acreditar la seva exempció. 

Quart.- Criteris d'adjudicació
Els criteris de valoració es troben definits a les bases específiques aprovades en sessió plenària de data 22 de gener de 2026 i publicades en el BOP número 32 de 17/02/2026 i en extracte al DOGC número 9639, de data 07/04/2026.

Cinquè.- Termini de presentació de sol·licituds
El termini de presentació de les sol·licituds comença l'endemà de la publicació d'aquesta convocatòria al BOP de Girona i finalitzarà en el termini de 20 dies hàbils.

Les sol·licituds, que s'han de fer arribar mitjançant el model normalitzat disponible al web de l'Ajuntament de Vilablareix (www.vilablareix.cat), s'han de presentar al Registre general de l'Ajuntament de Vilablareix i/o en qualsevol de les formes previstes per la legislació vigent. 

Caldrà aportar la documentació especificada al punt 6.2 de les Bases reguladores.


Sisè.- Termini de justificació de les subvencions
La Junta de Govern Local de l'Ajuntament de Vilablareix haurà d'emetre la corresponent resolució definitiva en el termini màxim de 6 mesos a comptar des de l'endemà de la data de publicació de la convocatòria; la qual es notificarà individualment al sol·licitants en el termini màxim de 10 dies a comptar des de la data d'adopció de l'acord.

Setè.- Règim de recursos
L'acord de resolució de la convocatòria posarà fi a la via administrativa, i s'hi podrà interposar recurs contenciós administratiu davant el Jutjat Contenciós Administratiu de Girona, en el termini
de dos mesos a comptar des del dia següent al de la seva notificació. Alternativament i de forma
potestativa, es podrà interposar recurs de reposició davant la Junta de Govern Local de l'Ajuntament de Vilablareix, en el termini d'un mes a comptar des del dia següent de la seva publicació.


Vilablareix, a data de la signatura electrònica

L’Alcaldessa
Maite Tixis Padrosa

